laion/Wikipedia-Exotic huggingface dataset:
נאוסטיגמין

נאוסטיגמין (באנגלית: Neostigmine) היא תרכובת פרסימפטומימטית הפועלת כמעכב אצטילכולין אסטרז הפיך. כיוון שמדובר באמין רבעוני (בשונה מפיזוסטיגמין שהוא אמין שלישוני), היא אינה עוברת בקלות את מחסום דם־מוח ובהתאמה כמעט ואינה גורמת לתופעות לוואי באזור זה. התרופה מופיעה ברשימת התרופות החיוניות של ארגון WHO. התרופה משמשת לשיפור הטונוס השרירי בחולים עם מיאסטניה גראביס. כמו כן היא נמצאת לעיתים בשימוש בסוף ניתוח כדי להפוך את האפקט של מרפי שרירים נון-דיפולרים כמו רוקורוניום ווקורוניום. אינדיקציה אחרת לתרופה הוא ניהול שמרני של תסמונת אוגילבי, בה קיימת התרחבות של המעי הגס יחד עם סימנים ותסמינים של חסימת מעיים ללא סיבה מכנית לחסימה עצמה. דווח על מחקרים עם תוצאות מבטיחות על שימוש בתרופה זו לעיכוב השפעת הארס בנשיכת נחש. התרופה יכולה לגרום לתופעות לוואי שונות הקשורות להפעלת המערכת הפרא-סימפטטית. הנפוצות הן כאבי ראש, ראייה מטושטשת, נמנום, שלשולים, קשיי דיבור, השתנה מרובה, הזעה מוגברת, כאב במפרקים, עוויתות שרירים וחולשה. התרופה יכולה לגרום לתגובות אלרגיות שונות. כמו כן, התרופה עלולה לגרום להאטת קצב הלב (ברדיקרדיה). מסיבה זאת בדרך כלל היא ניתנת יחד עם תרופה פרסימפטוליטית כמו אטרופין או גליקופירולט. מדיה וקבצים בנושא נאוסטיגמין בוויקישיתוף Franklin, Deborah, "Potential Treatment For Snakebites Leads To A Paralyzing Test", NPR.org, July 31, 2013. "Universal antidote for snakebite: Experimental trial represents promising step", California Academy of Science] via Science Daily, May 28, 2014. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
סנטר בל

סנטר בל (בצרפתית: Centre Bell, באנגלית:  Bell Centre) הוא אולם ספורט הממוקם במונטריאול. האולם מכיל מעל 20,000 מקומות והוא אולם הספורט הגדול בקנדה. כיום משחקת בסנטר בל מונטריאול קנדיאנס עד לפני כן שיחקה במונטריאול פורום. מדיה וקבצים בנושא סנטר בל בוויקישיתוף אתר האינטרנט הרשמי של סנטר בל (באנגלית) אתר האינטרנט הרשמי של סנטר בל (בצרפתית)
קארל זוננפלד

ד"ר קארל זוננפלד (בצ'כית: Karel Sonnenfeld; נולד: 15 מרץ 1883 מת: 20 באוקטובר 1944) היה מנהיג ציוני ומשפטן במוראביה שבצ'כיה. בשנת 1911 היה ממייסדי מכבי צ'כיה ופעיל בה. הוא ייסד ושימש כיו"ר איגוד ההתעמלות (JÜDISCHE TURNVEREIN) בברנו ובין 1927 ל-1928 שימש שסגן יו"ר תנועת מכבי העולמית. ב-1935 הוא היה נושא הדגל וראש המשלחת של צ'כיה במכביה השנייה בפלסטינה. בכל אותם שנים היה גם פעיל בהסתדרות הכללית וחבר במפלגת הציונים הכלליים. בקונגרס בברנו (מרץ 1919), אישר הוועד היהודי הלאומי בצ'כיה את הקמת המועצה הלאומית היהודית של מוראביה, והעמיד בראשה את ד"ר זוננפלד. בנוסף הוא שימש גם כחבר במועצת העיר ברנו (כנציג היהודים) וחבר בדירקטוריון חברת החשמל והגז שם. קארל זוננפלד נולד בשנת 1883 בעיירה אוהרסקי ברוד במוראביה, והיה אחד מתשעה צאצאים לשמואל ושרלוט (לבית: קצלר) זוננפלד. ב- 1923 נשא לאשה את אירמה (לבית לוונטל) וב-1924 נולדה בתם הבכורה. בסוף 1925 נולדו להם שתי בנות תאומות, מרגלית ורות. ב- 15 במרץ 1939 לאחר כיבוש הרפובליקה הצ'כית על ידי גרמניה הנאצית, נעצר ד"ר זוננפלד ושהה כשבועיים במעצר, שם נתן הרצאות ליהודים שהיו איתו במעצר בנושאי יהדות, מכיוון שרבים מהם כלל לא ידעו על יהדותם. באותה תקופה הוא שימש אחד מראשי קהילת היהודים בברנו. בקיץ 1939 הוא השתתף בקונגרס הציוני העולמי בז'נבה, הקונגרס האחרון לפני פרוץ מלחמת העולם השנייה. עם פרוץ המלחמה הוא חזר לברנו (הוא חתם לגרמנים בברנו על הסכם, שאם לא יחזור יעצרו את אשתו ושלוש בנותיו). ב-1939 הוא הצליח להשיג שני סרטיפיקטים למשלוח שתי בנותיו התאומות לארץ ישראל. רות נסעה בספטמבר לפלסטינה ומרגלית (שהסרטיפיקט שלה עוכב חצי שנה בברלין) נסעה לבדה ברכבת, במרץ 1940, לטריאסטה ומשם באניה לחיפה. ד"ר זוננפלד המשיך לנהל את קהילת היהודים בברנו עד תחילת 1942. ב-28 בינואר 1942 נשלח, עם אשתו ובתו הבכורה למחנה הריכוז טרזין, שם הוא שימש ביודנראט והצליח לשמור על קשר התכתבויות מוגבל עם קרובים בארץ ישראל. בשלב מסוים יכול היה לקבל סרטיפיקט לעצמו אך סירב ל"נטוש את הספינה הטובעת". ב-16 באוקטובר 1944 הוא נשלח, בטרנספורט, האחד לפני אחרון, מטרזין לאושוויץ, ושם, לאחר שלושה ימים, נרצח. מדיה וקבצים בנושא קארל זוננפלד בוויקישיתוף Zionists in Interwar Czechoslovakia By Tatjana Lichtenstein אנציקלופדיה של העיר ברנו / צ'כיה ארכיון יד ושם ירושלים קטרינה קפקובה, [https://www.amazon.com/Czechs-Germans-Jews-National-Identity/dp/1782386793 Czechs, Germans, Jews?: National Identity and the Jews of Bohemia. ], עמוד 193
עונת 1991 בגביע ליברטדורס

עונת 1991 בגביע ליברטדורס הייתה העונה ה-32 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-20 בפברואר 1991 ותחרות הסתיימה ב-5 ביוני 1991. בתחרות השתתפו 21 קבוצות מכל מדינות חברי הארגון. התחרות הסתיימה בניצחון של קולו-קולו בפעם הראשונה בתולדות המועדון. בתחרות השתתפו 21 קבוצות. מנצחת של העונה הקודמת קיבלה זכות להשתתף בתחרות ישירות בשלב השני. בשלב הראשון הקבוצות חולקו ל-5 בתים, שלוש קבוצות בכל בית עלו לשלב השני. החל משלב השני הקבוצות שיחקו בשיטת נוקאאוט. אם מספר קבוצות בבית זכו באותו מספר נקודות ההכרעה הייתה על ידי חוק שער חוץ, אם דבר זה לא אפשר הכרעה הקבוצות ביצעו סדרת בעיטות עונשין. בכל השלבים נערכו משחק בית ומשחק חוץ. על הניצחון הוענקו שתי נקודות. מדיה וקבצים בנושא עונת 1991 בגביע ליברטדורס בוויקישיתוף פרטים על התחרות
קליפורניום

המונח "Cf" מפנה לכאן. אם הכוונה למשמעות אחרת, ראו CF. קַלִיפֿוֹרְנִיּוּם (Californium) הוא יסוד כימי רדיואקטיבי ומתכתי מסדרת האקטינידים, שסמלו הכימי Cf ומספרו האטומי 98. קליפורניום הוא היסוד הטרנס-אורני השישי. היסוד זוהה על ידי צוות המדענים סטנלי ג'רלד תומפסון (אנ'), קנת סטריט (אנ'), אלברט גיורסו וגלן סיבורג בפברואר 1950. הגילוי פורסם ב-1 במאי 1950. היסוד נקרא על שם אוניברסיטת קליפורניה בברקלי ומדינת קליפורניה. הוא נוצר במאיץ החלקיקים שפעל אז בברקלי, ציקלוטרון שהיקפו 1.52 מ', באמצעות הפצצת 242Cm, שהוא איזוטופ יציב יחסית, בקרינת אלפא. כתוצאה מכך נוצרו אטומי 245Cf. תרכובות מעטות בלבד המכילות קליפורניום נוצרו והן נחקרות. ביניהן: קליפורניום שלוש-חמצני (CfO3). קליפורניום שלוש-כלורי (CfCl3). קליפורניום אוקסיכלורידי (CfOCl). האיזוטופ 252Cf הוא מקור נייטרונים חזק, ו-1 מיקרוגרם (0.000001 גרם) מסוגל לייצר כ-170,000,000 נייטרונים בדקה. בשל תכונה זו הוא משמש כמזהה כסף וזהב במכרות. כמו כן, הוא משמש לאיתור בארות נפט ומים, באמצעות מתקן מסוג מודד לחות נייטרונים (אנ'). קליפורניום-251, האיזוטופ היציב ביותר של היסוד, דועך בדעיכת אלפא לקוריום-247. דר. משה נחמני, ‏שימוש חדש ביסוד נדיר, באתר "הידען", 22 באפריל 2014. קליפורניום, באתר אנציקלופדיה בריטניקה (באנגלית) Thompson, S. G.; Street, Jr., K.; A., Ghiorso; Seaborg, Glenn T. (1950). "Element 98". Physical Review. 78 (3): 298. Bibcode:1950PhRv...78..298T. doi:10.1103/PhysRev.78.298.2. ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
אבא מרי בן יוסף

רבי אַבָּא מָרִי בֶּן יוֹסֵף (חי בסביבות ד'תתק"נ, 1190) היה מגדולי חכמי פרובנס במאה ה-12. נודע בשל פירושו האבוד להלכות הרי"ף. רבי אבא מרי חיבר פירוש להלכות הרי"ף. חיבור זה היה בידי הראשונים ואבד ברבות הימים. הוא מצוטט למשל אצל הרשב"א (חידושי הרשב"א למסכת שבת דף קכח): "וראיתי בפירושי ההלכות לר' אבא מרי בר יוסף". דברי תורתו מצוטטים בכתבי יד מתקופת הראשונים, למשל בכתב־יד ששון (מס. 1027), המתוארך לשנת ה'ר"נ ואשר נכתב כנראה בידי תלמיד הרשב"א. מכתב־יד זה נדפס הספר "חידושי תלמיד הרשב"א" (זכרון יעקב תשמ"ח). הרב חיים דוב שעוועל הדפיס בכתב העת "הדרום" (יא, ניו יורק ניסן ה'תש"ך) "פירוש אחד מגדולי הראשונים [רבינו אבא מרי ב"ר יוסף?] להלכות הרי"ף ז"ל למסכת פסחים" והוסיף לו מבוא, הערות וביאורים. אולם, בגיליון הבא של כתב העת (גיליון יב, עמ' 32) פרסם שעוועל את המשך מחקרו, ולפיו ייתכן שמחבר הפירוש אינו רבי אבא מרי ב"ר יוסף אלא רבי יצחק ב"ר אברהם. שמואל יוסף פין, הערך "הר"ר אבא מרי ב"ר יוסף", בתוך: כנסת ישראל, ורשה תרמ"ז, עמ' 3, באתר היברובוקס ראו על כך: מבוא לקובץ ראשונים למסכת מועד קטן, ירושלים תשכ"ו. עמ' 13.
לודוויג קרל, נסיך פרוסיה

לודוויג קרל, נסיך פרוסיה (בגרמנית: Prinz Ludwig Karl von Preußen; 5 בנובמבר 1773 - 28 בדצמבר 1796), היה נסיך גרמני מבית הוהנצולרן ובנו של פרידריך וילהלם השני, מלך פרוסיה. לודוויג קרל נולד ב-5 בנובמבר 1773 בברלין לפרידריך וילהלם השני, מלך פרוסיה ואשתו פרדריקה לואיזה, נסיכת הסן-דרמשטדט. ב-26 בדצמבר 1793 התחתן לודוויג קרל עם פרדריקה ממקלנבורג-שטרליץ, בתם של קרל השני, דוכס מקלנבורג-שטרליץ ופרדריקה, נסיכת הסן-דרמשטדט, בעוד אחיו פרידריך וילהלם, נסיך הכתר הפרוסי התחתן עם אחותה לואיזה ממקלנבורג-שטרליץ. נישואי השניים לא היו מאושרים, עקב בגידותיו הרבות של לודוויג קרל, ובתגובה ניהלה פרדריקה רומן עם דודו של לודוויג קרל לואי פרדיננד, נסיך פרוסיה. ב-28 בדצמבר 1796 מת לודוויג קרל, והשאיר את פרדריקה עם 3 ילדים קטנים. לאחר מותו נישאה רעייתו לפרידריך וילהלם, נסיך זולמס-בראונפלס, ולאחר מות בעלה השני נישאה בשלישית לארנסט אוגוסטוס, דוכס קמברלנד. בשנת 1837 נהפכו השניים למלכי הנובר. בשנת 1793 התחתן לודוויג קרל עם פרדריקה ממקלנבורג-שטרליץ, בתם של קרל השני, הדוכס הגדול של מקלנבורג-שטרליץ ופרדריקה, נסיכת הסן-דרמשטדט, ממנה נולדו לו 3 ילדים: פרידריך וילהלם לודוויג, נסיך פרוסיה (1794–1863) פרידריך וילהלם קרל גאורג, נסיך פרוסיה (1795–1798) פרדריקה וילהלמינה אמליה, נסיכת פרוסיה (1796–1850), התחתנה עם לאופולד הרביעי, דוכס אנהלט מדיה וקבצים בנושא לודוויג קרל, נסיך פרוסיה בוויקישיתוף לודוויג קרל, נסיך פרוסיה, באתר "Find a Grave" (באנגלית)
אוגוסטה, נסיכת פרוסיה

אוגוסטה, נסיכת פרוסיה (בגרמנית: Augusta von Preußen; 1 במאי 1780 - 19 בפברואר 1841), הייתה אשתו של וילהלם השני, הנסיך הבוחר מהסן. אוגוסטה נולדה ב-1 במאי 1780 בפוטסדאם לפרידריך וילהלם השני, מלך פרוסיה ואשתו פרדריקה לואיזה, נסיכת הסן-דרמשטדט. אוגוסטה הייתה ציירת מוכשרת, ואף השאירה אחריה דיוקנאות עצמיים. ב-13 בפברואר 1797 התחתנה אוגוסטה בברלין עם וילהלם, נסיך הסן-קאסל, אולם הנישואים לא היו מוצלחים, והשניים התעמתו פעמים רבות. בשנת 1806 כבשו הצרפתים את נסיכות הבוחר מהסן, ואוגוסטה נמלטה עם ילדיה לברלין. בהמשך השנה התקדמו הצרפתים לברלין, ובעקבות כך ברחו בני משפחתה מהעיר, אולם אוגוסטה שהייתה בהריון מתקדם לא יכלה לברוח ונשארה בעיר. כשנכבשה העיר הציב נפוליאון שומרים על ביתה, ולאחר שביקשה ממנו אף העניק לה קצבה. לאחר לידת בנה הצעיר בשנת 1806 נפרדה אוגוסטה מבעלה, והשניים חיו בנפרד. בשנת 1821 מת חמיה וילהלם הראשון, הנסיך הבוחר מהסן, ובעלה עלה לשלטון במקומו כוילהלם השני, הנסיך הבוחר מהסן. יחסו של וילהלם לאוגוסטה עורר התנגדות בקרב תושבי הנסיכות, אולם היחסים ביניהם לא השתפרו, ולאחר מותה של אוגוסטה ב-19 בפברואר 1841, התחתן וילהלם עם פילגשו אמיליה ארטלפ. בשנת 1797 התחתנה אוגוסטה בברלין עם וילהלם השני, הנסיך הבוחר מהסן, ממנו היו לה 6 ילדים: וילהלם (9 באפריל 1798 - 25 באוקטובר 1800). קרולינה (29 ביולי 1799 - 28 בנובמבר 1854). לואיזה (3 באפריל 1801 - 28 בספטמבר 1803). פרידריך וילהלם, הנסיך הבוחר מהסן (20 באוגוסט 1802 - 6 ביוני 1875), התחתן עם גרטרוד פלקנשטיין מהנאו. מריה פרדריקה, נסיכת הסן-קאסל (6 בספטמבר 1804 - 1 בינואר 1888), התחתנה עם ברנהרד השני, דוכס סקסוניה-מיינינגן. פרדיננד (9 באוקטובר 1806 - 21 בנובמבר 1806). מדיה וקבצים בנושא אוגוסטה, נסיכת פרוסיה בוויקישיתוף אוגוסטה, נסיכת פרוסיה, באתר "Find a Grave" (באנגלית)
A.K.A.

A.K.A. (בעברית: א.ק.א.) הוא אלבום האולפן השמיני של הזמרת האמריקאית ג'ניפר לופז האלבום יצא לאור ב-13 ביוני 2014. תאריך הסינגל הראשון מהאלבום היה ב-11 במרץ 2014, שבו יצא הסינגל: "I Luh Ya Papi". ב-11 במרץ 2014 יצא הסינגל הראשון מתוך האלבום: "I Luh Ya Papi". הסינגל הגיע רק למקום ה-77 במצעד בילבורד הוט 100. ביום שהקליפ הועלה הוא צבר למעלה משני מיליון צפיות וכיום הוא נעמד על מעל ל-100 מיליון צפיות. ב-1 במאי 2014 יצא הסינגל השני מתוך האלבום: "First Love". הסינגל הגיע למקום נמוך מקודמו ונכנס למקום ה-87 במצעד בילבורד הוט 100. ביום שהקליפ הועלה הוא הצליח לצבור למעלה ממיליון צפיות. ב-23 בספטמבר 2014 יצא הסינגל השלישי והאחרון מתוך האלבום: "Booty". הסינגל הגיע למקום מכובד במצעד הבילבורד הוט 100 ושם הגיע למקום ה-18. הקליפ כולל את השתתפותה של זמרת הראפ איגי אזליה. לסינגל קיימת גרסה לשיר בשיתוף פיטבול אך למרות הגרסה הראשונית של לופז ופיטבול הקליפ יצא כאשר איגי אזליה מתארחת ולא פיטבול. מהאלבום יצאו שני הסינגלים השיווקיים, "Girls", ו-"Same Girl". במצעדים האלבום לא נחל הצלחה רבה, והגיע למקומות נמוכים יותר מאשר אלבומיה הקודמים במצעד הבילבורד הוט 100 נכנס רק למקום השמיני. מידע על האלבום A.K.A. באתר MusicBrainz מידע על האלבום A.K.A. באתר AllMusic האלבום A.K.A. באתר Discogs האלבום A.K.A. באתר יוטיוב JLo’s “I Luh Ya Papi”: A Feminist Parody | Harvard Political Review, harvardpolitics.com (באנגלית)
סלילניים

סלילניים (שם מדעי: Climacteridae) הם משפחה של ציפורי שיר קטנות החיות באוסטרליה וגינאה החדשה. הסלילניים מזכירים את טפסי העצים מחצי הכדור הצפוני אך כנראה שאינם קרובי משפחתם, אלא דווקא לקבוצת העופות האוסטרליים כמו העדניים, הסוכיים והנבליים. אך כמו טפסי העצים הם חיים בין ענפי העצים וצבעם חום עם בטן בהירה, מה שעוזר להם בהסוואה. הם בעלי מקור קצר יותר ופחות כפוף אך ניזונים מנמלים ועכבישים באותה שיטה ואולם כמה מינים צדים חרקים על הקרקע. הסלילניים חיים בעיקר ביערות או באזורים של עצי אקליפטוס בהם הם חיים. משפחה סלילניים (Climacteridae) Cormobates מין Cormobates placens מין Cormobates leucophaea סוג Climacteris מין Climacteris affinis מין Climacteris erythrops מין Climacteris picumnus מין Climacteris melanurus מין Climacteris rufus מדיה וקבצים בנושא סלילניים בוויקישיתוף סלילניים, באתר ITIS (באנגלית) סלילניים, באתר NCBI (באנגלית) סלילניים, באתר האנציקלופדיה של החיים (באנגלית) סלילניים, באתר GBIF (באנגלית)
נקרניים

נקרניים (שם מדעי: Dendrocolaptinae) הם עופות מסדרת ציפורי שיר החיים ביערות אמריקה הדרומית וקרובים למשפחת התנריים ולפעמים נחשבים לתת-משפחה שלהם. למרות מראם הם אינם קרובים לטפסי העצים מחצי הכדור הצפוני. הנקרניים מכונים כך עקב דמיונם לנקרים בעמידתם האנכית על הענפים והן בגלל צורת מקורם וראשם. אורכם 15-35 ס"מ והם בעלי צבעים חומים-כתומים יחד עם פסים שונים באזור הראש או צוואר מנוקד בצהוב. הזנב שלהם נצמד לגזע והם יכולים לקפוא על מקומם כדי להסתתר בשקט מטורף. הם ניזונים מחרקים שונים בין חורי העצים וכמה מינים מתמחים בציד של נמלי גדודים. הנקרניים מקננים בחורים שבין העצים. סוג ומין יחיד Megaxenops parnaguae סוג ומין יחיד Microxenops milleri Xenops סוג ומין יחיד Glyphorynchus spirurus Dendrocincla סוג ומין יחיד Deconychura longicauda סוג ומין יחיד Certhiasomus stictolaema סוג ומין יחיד Sittasomus griseicapillus סוג ומין יחיד Nasica longirostris סוג ומין יחיד Dendrexetastes rufigula Dendrocolaptes Hylexetastes Xiphocolaptes Campylorhamphus Dendroplex Xiphorhynchus סוג ומין יחיד Drymornis bridgesii Lepidocolaptes מדיה וקבצים בנושא נקרניים בוויקישיתוף נקרניים, באתר ITIS (באנגלית) נקרניים, באתר NCBI (באנגלית) נקרניים, באתר GBIF (באנגלית) animal/woodcreeper נקרניים, באתר אנציקלופדיה בריטניקה (באנגלית)
לבני-עין

לבני-עין (שם מדעי: Zosteropidae) הם משפחה של עופות מסדרת ציפורי שיר החייים באזורים טרופיים באפריקה שמדרום לסהרה, מזרח אסיה ודרום-מזרח אסיה וצפון אוסטרליה. כמו כן הם חיים בכמה איים בתוך האוקיינוס ההודי. סימן ההיכר המובהק של ציפורים אלה הוא עיניהן הבולטות המוקפות בעיגול לבן ומקורן הקצר, השקוע בין הנוצות. צבע הנוצות הוא ירוק בהיר או זהוב, כשהראש יותר בולט מאשר שאר הגוף והבטן יכולה להיות לבנה. אורכם הממוצע 15 ס"מ. ציפורים אלה חיות בלהקות גדולות וניזונות מחרקים אך גם מפירות ומצוף של פרחים שונים. הן מקננות בעצים ומצויות בעיקר ביערות, באזורים חמימים ולחים. משפחת לבני-עין (Zosteropidae) סוג ומין יחיד Apalopteron familiare סוג ומין יחיד Cleptornis marchei סוג Heleia סוג ומין יחיד Hypocryptadius cinnamomeus סוג Lophozosterops סוג Megazosterops palauensis סוג Oculocincta squamifrons סוג Rukia סוג Speirops סוג Tephrozosterops stalkeri סוג Woodfordia סוג Yuhina סוג Zosterops - הסוג הגדול במשפחה ומונה מעל 75 מינים, ביניהם לבן-עין מרוסן. מדיה וקבצים בנושא לבני-עין בוויקישיתוף לבני-עין, באתר ITIS (באנגלית) לבני-עין, באתר NCBI (באנגלית) לבני-עין, באתר האנציקלופדיה של החיים (באנגלית) לבני-עין, באתר GBIF (באנגלית) לבני-עין, באתר אנציקלופדיה בריטניקה (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
גנובתניים

גנובתניים (שם מדעי: Aegithalidae) הם משפחה של ציפורי שיר קטנות ועדינות בעלות זנב ארוך. הם מזכירים מעט ירגזיים אך קטנים מהם ובעלי זנבות ארוכים. הם מצויים ביערות (בעיקר יערות מחטניים) וערבות ברחבי אירואסיה ומין אחד חי באמריקה הצפונית. הם מצויים גם בדרום-מזרח אסיה באזורים טרופיים. משפחה גנובתניים (Aegithalidae) סוג גנובתן (Aegithalos) מין Aegithalos fuliginosus מין Aegithalos iouschistos מין Aegithalos bonvaloti מין Aegithalos leucogenys מין Aegithalos niveogularis מין גנובתן אירופי (Aegithalos caudatus) מין Aegithalos concinnus מין Aegithalos exilis סוג ומין יחיד גנובתן אמריקאי (Psaltriparus minimus) סוג Leptopoecile מין Leptopoecile sophiae מין Leptopoecile elegans מדיה וקבצים בנושא גנובתניים בוויקישיתוף גנובתניים, באתר ITIS (באנגלית) גנובתניים, באתר NCBI (באנגלית) גנובתניים, באתר האנציקלופדיה של החיים (באנגלית) גנובתניים, באתר GBIF (באנגלית) animal/bushtit גנובתניים, באתר אנציקלופדיה בריטניקה (באנגלית) גנובתניים, באתר אנציקלופדיה בריטניקה Bushtits, leaf warblers, reed warblers – IOC World Bird List (באנגלית אמריקאית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
שלמה בידרמן

האם התכוונתם ל... שלמה בידרמן (בירן) – מלחין ישראלי שלמה בידרמן (פילוסוף) – פרופסור לפילוסופיה המתמחה בפילוסופיה הודית, ונשיא המכללה האקדמית תל אביב-יפו לשעבר דוד צבי שלמה בידרמן – האדמו"ר הרביעי מלעלוב
היינריך, נסיך פרוסיה (1781–1846)

היינריך, נסיך פרוסיה (בגרמנית: Prinz Heinrich von Preußen; 30 בדצמבר 1781 ברלין – 12 ביולי 1846 רומא), היה איש צבא ונסיך גרמני מבית הוהנצולרן. היינריך נולד ב-30 בדצמבר 1781 בברלין לפרידריך וילהלם השני, מלך פרוסיה ואשתו פרדריקה לואיזה, נסיכת הסן-דרמשטדט. בשנת 1795 התגייס היינריך לצבא הפרוסי, והצטרף לרגימנט המשמר ה-1. בשנת 1806 לחם היינריך שהיה בדרגת אוברסט במלחמת הקואליציה האנטי-צרפתית הרביעית, ולאחר שנהרג סוסו תחתיו במהלך קרב אאורשטדט, לקח את סוסו של גרהרד פון שרנהורסט. בשנת 1807 מונה היינריך למפקד רגימנט הרגלים "פון שנינג", בשנת 1813 שירת במטהו של פטר ויטגנשטיין, וב-31 במאי 1815 הועלה לדרגת גנרל חיל הרגלים. בנוסף, בין השנים 1800–1811 היה היינריך לורד העיר באליוויק, יחד עם דודו זקנו אוגוסט פרדיננד, נסיך פרוסיה. בשנת 1813 עוטר היינריך בעיטורי צלב הברזל, מסדר העיט השחור, עיטור אלכסנדר נבסקי, עיטור אנדריי הקדוש, מסדר גאורגי הקדוש, והצלב הגדול של מסדר ולדימיר הקדוש. בשנת 1811 הקים אחיו פרידריך וילהלם השלישי, מלך פרוסיה את מסדר יוהאן הקדוש, ומינה לראש המסדר את אוגוסט פרדיננד, נסיך פרוסיה. לאחר מותו של אוגוסט פרדיננד בשנת 1813, מינה פרידריך וילהלם השלישי את היינריך לראש המסדר. ב-12 באוגוסט 1817 ביקר היינריך על האונייה USS וושינגטון, שהייתה אוניית הדגל האמריקנית בים התיכון. בשנת 1819 היה היינריך אחד מסנדקיו של ג'ורג', נסיך קמברלנד, נכדו של ג'ורג' השלישי, מלך הממלכה המאוחדת, בטקס ההטבלה שלו בברלין. בשנת 1819 עבר היינריך להתגורר ברומא, עקב מצב בריאותו הירוד, כשהוא מלווה על ידי פרידריך וילהלם פון לפל שכיהן כשלישו. בשנת 1845 מונה הלמוט פון מולטקה הזקן לשלישו, וב-12 ביולי 1846 מת היינריך בביתו ברומא, ונקבר בקתדרלת ברלין. מדיה וקבצים בנושא היינריך, נסיך פרוסיה בוויקישיתוף היינריך, נסיך פרוסיה, באתר "Find a Grave" (באנגלית)
שש דרגות של הפרדה (פירושונים)

האם התכוונתם ל... שש דרגות של הפרדה – תפיסה מתחום מדעי החברה, לפיה כל שני אנשים בעולם מקושרים ביניהם על ידי חמישה אנשים אחרים לכל היותר שש דרגות של קווין בייקון – משחק חברתי המבוסס על ידע קולנועי שש דרגות של הפרדה (מחזה) – מחזה אמריקאי משנת 1990 מאת ג'ון גייר שש דרגות של הפרדה (סרט) – סרט קולנוע משנת 1993 המבוסס על המחזה קשר בכל מחיר שש דרגות לקרבה
טירת הוכאוסטרוויץ

טירת הוכאוסטרוויץ (גרמנית: Burg Hochosterwitz) היא טירה ימי-ביניימית באוסטריה, מאתרי התיירות הבולטים במדינת קרינתיה. הטירה ממוקמת על גבעה בגובה של 664 מטרים מעל פני הים, ליד העיירה סנקט גאורגן אם לאנגזה (Sankt Georgen am Längsee), כ-20 קילומטרים מצפון-מזרח לעיר קלגנפורט בירת קרינתיה. הטירה הנישאה נראית עד למרחק של 30 קילומטרים ממנה. הטירה נזכרת לראשונה במסמך משנת 860, שבו העניק מלך בוואריה לודוויג הגרמני כמה מנכסיו בקרנטניה (Carantania) לארכיבישופות של זלצבורג. שמה שם היה אסטארוויזה (Astarwiza), שם ממקור סלאבי. במאה ה-11 העביר הארכיבישוף גבהארד מזלצבורג את הטירה לדוכסות קרינתיה מבית שפונהיים (Sponheim) בתמורה לתמיכתה בו במהלך מאבק האינווסטיטורה. זו מסרה את הפייף למשפחת אוסטרוויץ. במאה ה-14 צר על הטירה צבאה של הדוכסית מרגרטה מאולטש. ב-1478 נאלץ הנס לבית אוסטרוויץ, השריד האחרון למשפחתו, למסור את הטירה לקיסר פרידריך השלישי לשם תשלום חובותיו לו. בשנים הבאות ניזוקה הטירה קשות עקב התקפות טורקיות רבות. היא שופצה על ידי הבישוף של גורק (Gurk), שהטירה נמסרה לו ב-1509 על ידי הקיסר מקסימיליאן הראשון. לאחר מכן עברה הטירה לידי הקיסר פרדיננד הראשון, אשר מסר אותה בידי משפחת קוונהילר (Khevenhüller). גאורג קוונהילר ביצר את הטירה כנגד התקפות הטורקים. עד שנת 1586 נוספו לה מחסן נשק ו-14 שערים מבוצרים שונים, שיש לעבור בהם בזה אחר זה - תוספת שהייתה יוצאת דופן בתכנונן של טירות בעת ההיא. מאז המאה ה-16 לא הוכנסו שינויים של ממש בטירה. היא נשארה בבעלותה של משפחת קוונהילר, לפי בקשתו של גאורג קוונהילר, המתועדת בלוח שיש מ-1576 המוצב בטירה. חלקים מהטירה פתוחים לציבור במשך חודשים אחדים של השנה. המבקרים צועדים בנתיב באורך של 620 מטרים אל הטירה, החולף דרך 14 השערים שלה. בכל שער מוצב איור המציג את מנגנון ההגנה שהותקן בו. בחדרי הטירה מצויה תצוגה של ציורים, כלי נשק ושריונות, אחד מהם בגובה של 2.4 מטרים. מדיה וקבצים בנושא טירת הוכאוסטרוויץ בוויקישיתוף אתר האינטרנט הרשמי של טירת הוכאוסטרוויץ (באנגלית) צילום פנורמי של הטירה וסביבותיה
קומן

האם התכוונתם ל... איריס קומן – שחיינית ישראלית אלכס קומן – כלכלן ישראלי קינגסלי קומאן – כדורגלן צרפתי רונאלד קומאן – כדורגלן הולנדי
מתיל"ן

יחידת מתיל"ן היא יחידה מיוחדת של משמר הגבול. השם מתיל"ן הוא ראשי תיבות של "מארבים, תצפיות, יירוט, לוחמה ניידת" וייעודה לוחמה בטרור ולוחמה בפשיעה החמורה באמצעות מארבים, תצפיות והסוואה. היחידה פעלה באזור קו התפר בהרי יהודה, בעיר ירושלים ועוטף ירושלים בין השנים 1996 ל-2012. תחילה הוקמו צוותי מתיל"ן בכל מרחב ונחלקו למספר גזרות: מג"ב ירושלים, מג"ב צפון, מג"ב מרכז, מג"ב דרום (שם הוקם הצוות הראשון) ומג"ב רמון בגבול מצרים. צוותים אלה היו קטנים ושולבו בתוך הפלוגות המבצעיות והוכפפו למפקד הפלוגה. לאחר זמן קצר יחסית, צוותי המתיל"ן בכל חלקי הארץ פורקו ואנשי הצוות שולבו במשימות פלוגות הבט"ש אליהם השתיכו, למעט במג"ב ירושלים שנשארה ולא פורקה. מתיל"ן מג"ב ירושלים הפכה ליחידה עצמאית, בעלת מטה סדור וכללה מספר צוותים מבצעיים בשיאה מנתה היחידה כארבעים לוחמים ואנשי מנהלה. היחידה הייתה תחת פיקוד ישיר של מפקד מרחב ירושלים והופעלה בכלל הגזרות. מתיל"ן ירושלים פעלה בעיקר במרחב התפר ובכפרי מזרח העיר ירושלים והעוטף ועסקה באיסוף מודיעין טקטי, במקביל פעלה היחידה באופן חשאי ועסקה בפעילות מסועורבת, ובמארבים מוסווים, בין היתר הייתה לכח מעצרים מורכבים ועשתה שימוש באמצעים ייחודיים שלא היו מצויים בקרב שאר היחידות באותה העת. בשנת 2000 בשלהי האינתיפאדה השנייה היוותה מתילן ירושלים חוד החנית באזור ירושלים וקו התפר בלחימה בטרור ולזכותה עשרות רבות של פעילויות מבצעיות בסיכול ומעצרים של מפגעים וחוליות טרור. היחידה זכתה להערכה והוקרה ואף ניתן לה פרס המפכל ויחידה מצטינת של מפקד מגב. המשמעת ביחידה הייתה רחוקה מצבאית: הלוחמים הסתובבו ברובם בבגדים אזרחיים וללא יחס לדרגות או סולם פיקודי. הערכים המובילים ביחידה היו דבקות במטרה, אחוות לוחמים, העזה וביצוע מושלם של משימות. בשנת 2007 עבר משכנה של היחידה למפקדת עוטף ירושלים ובין היתר הייתה היחידה אמונה על הכפרים והיישובים היהודים בגזרת העוטף. במרוצת הזמן החליט מפקד מג"ב ניצב יורם הלוי לאחד את היחידה עם ימ"ס ירושלים. בשנת 2012 פורקה היחידה ולוחמיה שולבו ביחידת הימ"ס של ירושלים. בשנת 2017, במסגרת החטיבה הטקטית של משמר הגבול, הוקמו צוותי מתיל"ן. בינואר 2021 הוקמו צוותים נוספים במרחבי מג"ב השונים בכלל זה בעוטף ירושלים, מג"ב ירושלים ובמגב איו"ש. בתחילת דרכה של מתיל"ן ירושלים הלוחמים גויסו בשיטת חבר מביא חבר. ולאחר שהלוחמים היו נבחרים הם נשלחו למיון וגיבוש של היחידה. במהלך ההכשרה הלוחמים עברו תוכני שדאות, הישרדות בשטח, הסוואה, ירי, כושר קרבי, לוחמה בטרור. בסיום ההכשרה עברו הלוחמים השלמה יחידתית בלוחמת גרילה בבית הספר ללוחמה נגד גרילה בבא"פ אליקים במסגרתו מתקיימים סיורים וניווטים למרחקים ארוכים, בדגש על שליטה בתפעול אמצעי הסוואה מתקדמים. סיכת היחידה כוללת במרכזה טרקטורון, מאחוריו פיצוץ, על רקע מצודה וכנפיים בדומה לסמל משמר הגבול. לימים למתיל"ן ירושלים היה סמל יחידה שונה ייחודי. כתבה על מתיל"ן,ירושלים "מראות המשטרה", גיליון 183. מסתערבים מעיני הלוחם, סרטון באתר יוטיוב, כתבה בערוץ 10 על פעילות מתיל"ן ירושלים עמיר רפפורט, מפקד מג"ב: "הלוחמות לא נופלות מהבנים באירועי אמת", באתר nrg. מיוחד: לילה דרמטי עם יחידת מתיל"ן של משמר הגבול בעוטף י-ם, ערוץ 14, הלל ביטון רוזן, 28.2.2022